CELEX: 32004R1765
Language: el
Date: 2004-10-13 00:00:00
Title: Κανονισμός (ΕΚ) αριθ. 1765/2004 της Επιτροπής, της 13ης Οκτωβρίου 2004, για τροποποίηση του κανονισμού (ΕΚ) αριθ. 2076/2002 σχετικά με τη συνέχιση της χρήσης των ουσιών που απαριθμούνται στον κατάλογο του παραρτήματος IIΚείμενο που παρουσιάζει ενδιαφέρον για τον ΕΟΧ

14.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 315/26
            
         ΚΑΝΟΝΙΣΜΌΣ (ΕΚ) αριθ. 1765/2004 ΤΗΣ ΕΠΙΤΡΟΠΉΣ
   της 13ης Οκτωβρίου 2004
   για τροποποίηση του κανονισμού (ΕΚ) αριθ. 2076/2002 σχετικά με τη συνέχιση της χρήσης των ουσιών που απαριθμούνται στον κατάλογο του παραρτήματος II
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το τέταρτο εδάφιο του άρθρου 8 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2076/2002 της Επιτροπής, της 20ής Νοεμβρίου 2002, σχετικά με την παράταση της περιόδου που αναφέρεται στο άρθρο 8 παράγραφος 2 της οδηγίας 91/414/ΕΟΚ, τη μη καταχώριση ορισμένων δραστικών ουσιών στο παράρτημα Ι της εν λόγω οδηγίας και την ανάκληση των εγκρίσεων για τα φυτοπροστατευτικά προϊόντα που περιέχουν τις ουσίες αυτές (2) περιέχει προσωρινά μέτρα προκειμένου να καταστεί δυνατή η ανάπτυξη εναλλακτικών λύσεων όσον αφορά τις χρήσεις για τις οποίες έχουν παρασχεθεί συμπληρωματικές τεχνικές αποδείξεις από τις οποίες προκύπτει επιτακτική ανάγκη συνέχισης της χρήσης της δραστικής ουσίας και έλλειψη αποτελεσματικής εναλλακτικής λύσης.
            
         
               (2)
            
            
               Η Γαλλία έχει παρουσιάσει νέες αποδείξεις από τις οποίες προκύπτει επιτακτική ανάγκη για τη συνέχιση ουσιαστικών χρήσεων. Αυτές οι πληροφορίες αξιολογήθηκαν από την Επιτροπή με εμπειρογνώμονες από τα κράτη μέλη.
            
         
               (3)
            
            
               Παρεκκλίσεις πρέπει να χορηγηθούν μόνο για τις περιπτώσεις που θεωρούνται δικαιολογημένες και δεν δημιουργούν ανησυχίες και να περιορίζονται στον έλεγχο των επιβλαβών οργανισμών, για τους οποίους δεν υπάρχουν αποτελεσματικές εναλλακτικές λύσεις.
            
         
               (4)
            
            
               Ο κανονισμός (ΕΚ) αριθ. 2076/2002 πρέπει, συνεπώς, να τροποποιηθεί ανάλογα.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα II του κανονισμού (ΕΚ) αριθ. 2076/2002, η γραμμή σχετικά με τη δραστική ουσία CPA (4-chlorophenoxyacetic acid) αντικαθίσταται από τα ακόλουθα:
   
      
                  «4-CPA (4-chlorophenoxyacetic acid)
               
               
                  Ελλάδα
               
               
                  Σταφύλι (χωρίς σπόρους)
               
            
                  Ισπανία
               
               
                  Ντομάτα, μελιτζάνα
               
            
                  Γαλλία
               
               
                  Ντομάτα, μελιτζάνα»
               
            
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Οκτωβρίου 2004.
      
         
            Για την Επιτροπή
         
         David BYRNE
         
            Μέλος της Επιτροπής
         
      
   
   
      (1)  ΕΕ L 230 της 19.8.1991, σ. 1· οδηγία όπως τροποποιήθηκε τελευταία από την οδηγία 2004/71/ΕΚ της Επιτροπής (ΕΕ L 127 της 29.4.2004, σ. 104).
   
      (2)  ΕΕ L 319 της 23.11.2002, σ. 3· κανονισμός όπως τροποποιήθηκε τελευταία από τον κανονισμό (ΕΚ) αριθ. 835/2004 (ΕΕ L 127 της 29.4.2004, σ. 43).